ટ્રુમેને તદ્દન નિખાલસભાવે કહ્યું “મિત્ર, તારી નાણાકીય મદદ જોઈતી નથી- તારી શક્તિ મુજબ તું જે કંઈ સહાય કરવા ખુશ છે તેનાથી મારો પ્રશ્ન ઊકલી શકે તેમ નથી. મારે તો તારી સહાય જુદા જ સ્વરૂપની જોઈએ છે. હું મારા બધા જ લેણદારોની એક બેઠક બોલાવી રહ્યો છું. તું એમાં હાજરી આપ અને એમને એટલું સમજાવ કે ટ્રુમેન પોતાનું બધું જ કરજ ચૂકતે કરવા માગે છે- તેને માત્ર સમયની જરૂર છે! તેની દાનત ખોટી નથી. હું તેની સાચી દાનત માટે જામીન થાઉં છું. મારો વર્ષો જૂનો મિત્ર છે, હું તેને બરાબર જાણું છું અને તેથી તમને આવી ખાતરી આપવા આવ્યો છું! તું આટલું કહીશ તો મારા ઘણા ખરા લેણદારોનાં મનનું સમાધાન થઈ જશે!”